ΦΡΙΧΤΑ ΣΚΑΝΔΑΛΩΔΗΣ ΚΑΙ ΒΑΝΑΥΣΑ ΛΑΜΠΕΡΗ
Δηλαδή…
Μια νεκρή αναστήθηκε κι έκανε μετάδοση;
Μιλάει και σε κόσμο;
Μια νεκρή.
Ναι, κατάλαβα.
Ευχαριστούμε που μας καλέσατε.
Μα τι λένε; Αναστήθηκε σαν τον Χριστό σε τρεις μέρες;
Τι έγινε πάλι;
Τηλεφωνούν και λένε βλακείες.
Λένε ότι μια νεκρή αναστήθηκε κι έκανε ζωντανή μετάδοση.
Τέσσερις ως τώρα.
Ωραία να ανασταίνεται κανείς.
Ποια είναι;
Δεν ξέρω. Μια ινφλουένσερ. Σο Α-ρι, νομίζω.
-Τι πράγμα; -Δεν έχεις σόσιαλ;
Ινφλουένσερ λένε αυτούς που…
Άλλο εννοούσα. Είπες "Σο Α-ρι";
Ναι. Κάπως έτσι, νομίζω.
Η Σο Α-ρι μεταδίδει ζωντανά τώρα;
Είσαι σίγουρος;
Η κυρία Σο Α-ρι;
Μάλιστα.
Τι συμβαίνει;
Πώς να ξέρουμε εμείς;
Εσείς λύνετε τα προσωπικά σας με την αστυνομία.
Δεν λέω ότι δεν κάνετε τη δουλειά σας.
Νόμιζα ότι με κατήγγειλες και δεν με κάλεσαν.
Αλλά τελικά δεν με κατήγγειλες.
Μειώθηκε η πολιτική σου συνείδηση;
Άλλαξε ο κανόνας σου;
Συγγνώμη, αλλά τι… Για ποιο θέμα…
"Δεν με κατήγγειλες;
Δεν λειτουργεί η αστυνομία;
Γιατί δεν μου τηλεφωνούν;"
Προσωπικά, όταν δίνω σε κάποιον τον αριθμό μου
και δεν με καλεί ούτε μου απαντάει,
δεν μπορώ παρά να αναρωτιέμαι τι συμβαίνει.
Παραδόθηκα μόνος μου.
Κατηγορούμενος, θύμα.
Για να σε ξαναδώ.
Να με ξαναδείς ως κατηγορούμενος κι εγώ το θύμα;
Πήρες τον αριθμό μου επειδή σε παρενόχλησα,
αλλά εγώ δεν ξέρω τίποτα για σένα.
Οπότε, ζήτησα βοήθεια απ' την αστυνομία.
Τελικά, ξέρουν πώς να εξυπηρετούν τους πολίτες.
Τι δουλειά κάνεις;
Σίγουρα δεν παρενοχλώ γυναίκες.
Μάλλον δεν πέρασες καλά εκείνο το βράδυ.
Όχι, δεν είναι αυτό.
Σε πέρασα για άλλη λόγω του φορέματος.
Αλλά η αντίδρασή σου…
Οπότε, τι θες; Να ζητήσω γονατιστή συγγνώμη;
Τους έφερες για να με απειλήσουν;
Ορίστε;
Αλλιώς, για ποιον λόγο συγκέντρωσες και κοινό;
Δεν ξέρω ποιος είσαι, αλλά έχεις μεγάλη επιρροή.
Μάλλον σ' εκνεύρισα άσχημα για να κάνεις τέτοια μόστρα!
Δεν είχα τέτοια πρόθεση. Πιστεύεις ότι κάνω μόστρα;
Αναρωτιέμαι.
Θα σ' αρέσει να θεωρείσαι θύμα.
Εντάξει, ας το πούμε έτσι.
Εσύ τι κάνεις; Δεν είναι μια μόστρα όλα αυτά;
Ώστε παραδόθηκες;
Με λάθος άτομο τα βάζεις. Δεν το παίζω μόνο θύμα.
Είμαι μια τρελή που λατρεύει να το παίζει θύμα!
Με συγχωρείτε.
Τον καταγγέλλω.
Με παρενόχλησε και τον καταγγέλλω και επισήμως.
Πώς ένιωσα;
Γενικά, ένιωσα πολύ σκατά.
Τζονγκ-σουν, δεν μπορώ να μιλήσω…
Αλλά να σας πω και κάτι αστείο;
Γιατί; Τι συμβαίνει;
Κλείνω και το τσεκάρω.
Εκείνο το βράδυ
έμαθα τον τρίτο κωδικό ζαβολιάς.
Ξέρετε.
Τη λέξη που συναρπάζει.
Τη λέξη που καμιά φορά μαγεύει κιόλας.
ΘΑ ΧΑΡΙΣΩ ΔΩΡΑ ΣΤΙΣ ΦΙΛΕΣ ΜΟΥ!
Τη λέξη που σε κάνει να νιώθεις το κέντρο του κόσμου,
μα για την ακρίβεια,
τους παγιδεύει όλους σε μια τέλεια ψευδαίσθηση.
Ναι, αυτήν τη λέξη.
#Μ' ΑΡΕΣΕΙ
Είναι απίστευτο.
Έχουμε άπειρες παραγγελίες.
Είναι τρελό, σου λέω.
Από τη μετάδοση της Μιν-χιε;
Δεν σ' το είπα; Αυτή είναι η δύναμη των ινφλουένσερ.
Πόσες παραγγελίες έχουμε, δηλαδή;
Μισό λεπτό.
Α-ρι, πιάσαμε το λαχείο.
Γιατί δεν μου είπες για τη διάσημη φίλη σου;
Δεν είμαστε πολύ κοντά.
Κι άλλο τηλεφώνημα!
Σας αφήνω.
Εμπρός;
Α-ρι, πήρες κι άλλο λάικ!
Τι κάνεις με το κινητό μου;
Δεν παίζεται αυτή. Η φωτογραφία σου έχει πάρει 80 λάικ.
Εγώ δεν ανέβασα φωτογραφίες.
Ανέβασα εγώ μερικές, αφού τις διάλεξα με μεγάλη προσοχή.
Επέλεξα τις καλύτερες.
Έτυχε να είσαι από πίσω. Πειράζει;
Το υπερπολυτελές πεντάστερο θέρετρο του Πουκέτ.
Στο λόμπι του Shilla. Πολύ άνετο ξενοδοχείο.
Το Πουκέτ ήταν στο πακέτο.
Δεν μείναμε στο θέρετρο. Μόνο για φαγητό πήγαμε.
Το Shilla είναι τι;
Όλοι έτσι κάνουν στα σόσιαλ.
Ντροπή σου. Μην τολμήσεις να το ξανακάνεις.
Γεια σου.
Θέλουμε να δοκιμάσεις το προϊόν μας.
"Χορηγός βιολογικού σαμπουάν".
"Κουπόνια για καφέ";
Είμαστε διαφημιστικό γραφείο.
Σου κάνουμε δώρο προσφορά.
"Δώρο";
Χαρίζουν προϊόντα σ' εμένα;
Δες τους όρους και απάντησέ μας.
ΔΩΡΕΕΣ ΑΠΟ ΦΙΛΑΝΘΡΩΠΙΚΕΣ ΕΚΔΗΛΩΣΕΙΣ
Μειώθηκαν οι συμμετέχοντες.
Και εταιρείες και μεμονωμένοι ευεργέτες.
Μάλλον λόγω της οικονομίας φέτος.
Αν συνεχιστεί αυτό, κάποιες οργανώσεις θα μείνουν ξεκρέμαστες.
Αναμένουμε ότι περίπου το 15% θα απορριφθεί από τη λίστα μας.
Κακό αυτό.
Ακύρωσε την απογευματινή σύσκεψη.
Θα πάω να μαζέψω λεφτά.
Εσείς; Μπορούμε να τους πάρουμε τηλέφωνο.
Ειλικρίνεια.
Αυτό εκτιμούν οι πλούσιοι περισσότερο απ' τα λεφτά.
Ίσως επειδή έχουν πολλά λεφτά.
Τα λέμε μετά.
Το φιλανθρωπικό παζάρι σας; Έφτασε κιόλας ο καιρός;
Ναι, έχουμε λιγότερους καλεσμένους φέτος.
Θα μας στηρίξετε;
Εσύ καλείς τον κόσμο;
Θα μου κάνετε τη χάρη, σωστά;
Δείτε εδώ μια κοπέλα.
Αντί να πάρει τη γραμματέα μου, ξόδεψε χρόνο απ' τη μέρα της.
Γίνεται να μην την αγαπώ;
Κυρία Τζι, μάλλον ακόμα σας στενοχωρεί.
Η Σι-χιον ήταν η καλύτερη σύζυγος για τον Τζουν-κιουνγκ.
Αλλά τι να κάνω;
Ήθελαν να μείνουν μόνο φίλοι.
Κρίμα που την κέρδισαν οι Τεγκάνγκ.
Η Σι-χιον ήρθε να δει εμάς τις γριές να παίζουμε γκολφ.
Τι λέτε;
Θα κάνουμε ό,τι αποφασίσεις, φυσικά.
Σι-χιον, θα τους πω να ετοιμάσουν μια δωρεά.
Σας ευχαριστώ. Είναι για καλό σκοπό.
Σι-χιον.
Θα 'θελες δωρεές κι απ' την εταιρεία του Τζουν-κιουνγκ;
Δεν αξίζουν τίποτα;
Μια κριτική προϊόντος είναι γύρω στα 300.000 γουόν.
Είναι ψίχουλα με καθαρό κέρδος κάτω από 10%.
Είναι διαφημιστική τρίτης κατηγορίας.
Για όσους δεν έχουν ούτε χίλιους ακόλουθους.
Τέλος πάντων.
Έλαβες αρκετά μηνύματα.
Μήπως ενθουσιάστηκες με όλο αυτό;
Ναι. Τα 300.000 γουόν δεν είναι αμελητέο ποσό.
Σωστά. Όντως.
Γιατί ήρθες σ' εμένα και δεν τους απάντησες μόνη σου;
Είπες ότι βοηθήσατε τη Μιν-χιε.
Αν αυτά είναι ψίχουλα,
πόσα μπορώ να κερδίσω μ' εσάς;
Η ερώτησή σου δείχνει μεγάλη μετριοφροσύνη.
Μόνο λεφτά θέλεις;
Υπάρχουν πολλά παραπάνω.
Τι λες; Έχεις χρόνο, σωστά;
Ορίστε;
Πάμε κάπου.
Μετά θα κάνεις άλλες ερωτήσεις.
Μα έχω και τη δουλειά…
Καλώς ήρθατε.
-Σουνγκ-χιοκ, πάει καιρός. -Όντως. Γεια.
Η Μα-ρι έρχεται στις δύο;
Εδώ είναι, όλα την ενοχλούν.
Κι αυτή;
Ινφλουένσερ.
Κάντε της μαλλιά και μακιγιάζ.
Γεια. Είσαι πολύ όμορφη.
Κάθισε, παρακαλώ.
Περίμενε λίγο.
Καλή φωτογραφία.
Αυτή ν' ανεβάσεις, εντάξει;
Είσαι κούκλα σήμερα. Θα τα πας τέλεια.
Έλα, χαμογέλα.
Καλή τύχη.
Η Κανγκ Μα-ρι.
Ινφλουένσερ, 10.000 ακόλουθοι.
Μόλις φτάσεις τους 10.000, όλα αυτά θα είναι στη διάθεσή σου.
Δηλαδή, όλα εδώ θα είναι δωρεάν;
Εμείς το λέμε καλύτερα.
Χορηγία.
Κομμωτήρια, εστιατόρια, μακιγιάζ, θεραπείες προσώπου.
Ακόμα και προϊόντα για παιδιά.
Σ' αυτόν τον κόσμο, υπάρχουν χορηγίες για τα πάντα.
Αρκεί οι διάσημοι ινφλουένσερ να βάλουν το χάσταγκ.
#ΤΕΛΕΙΑ ΘΕΑ #ΣΕΛΦΙ
#ΑΣΤΕΡΙΑ_MICHELIN
Δηλαδή, μόλις αποκτήσεις 10.000 ακόλουθους,
σ' τα χορηγούν όλα αυτά;
Θα σε ικετεύουν να τα διαφημίσεις.
Κατάλαβες τώρα;
Γιατί κάνουν το παν για να μαζέψουν ακόλουθους;
Είναι έτοιμα.
Δοκίμασέ τα.
Όλα.
Αν κερδίζεις τόσα με 10.000,
σκέψου πόσα παραπάνω μπορείς.
270.000 ΑΚΟΛΟΥΘΟΙ
Πουλάς μια φόρμα των 10.000 γουόν για 150.000 γουόν
και δίνεις 5.000 φόρμες σε 30 λεπτά
για την πλάκα.
Ένα ηλεκτρικό τζάκι έξυπνα τοποθετημένο σε φωτογραφία
θα τραβήξει χιλιάδες σχόλια που θα το θέλουν.
Θ' αρχίσουν να το πουλούν,
αλλά θα λένε ότι έχουν μόνο λίγα.
Έτσι βγάζουν λεφτά.
#ΧΑΣΤΑΓΚ
Δεν χρειάζονται 100.000 ακόλουθους.
Αλλά συνήθως βοηθάει κάποιος σαν τη Μιν-χιε,
που λάνσαρε τη Luna Chic,
με ετήσιες πωλήσεις πέντε δις.
Η Μιν-χιε βγάζει πέντε δις γουόν;
Δες και την princesschae,
μια γαλαζοαίματη με 320.000 ακόλουθους,
την Τζιν Τσε-χι.
Τι κομψή που είσαι, Τσε-χι. Σ' ευχαριστώ πολύ.
Της φέρονται καλύτερα κι από σταρ.
Αυτό θα πει να είσαι διάσημη ινφλουένσερ.
Ωραίο.
Πολύ ωραίο σύνολο.
Έχεις πολύ ωραίο στιλ.
Τι κάνεις;
Δεν ξέρεις αυτήν τη μάρκα;
Θα το επιστρέψουμε.
Δεν είσαι ακόμα σε θέση να πάρεις αυτό το φόρεμα δωρεάν.
Έβγαλα τη φωτογραφία για να το θυμάσαι.
Τώρα, λοιπόν,
τι ερώτηση θα κάνεις;
Φυσικά και θα βγάλεις λεφτά.
Αλλά όταν φτάσεις τόσο ψηλά,
πώς λες να σου φέρεται ο κόσμος,
Σο Α-ρι;
Το 2 και το 11 προκαλούν προβλήματα σήμερα.
Όχι άλλα ποτά. Διώξτε τους.
Είμαι υπεύθυνος για το δωμάτιο VIP. Μη στείλετε άλλον.
Γιονγκ-τε, χαίρετε!
Γεια σου.
Πάνε καλύτερα οι δουλειές;
Ναι, χάρη σ' εσένα. Όλα τα κορόιδα μου στέλνεις.
Θα σου στείλω το μερίδιό σου.
Με το πάσο σου.
Πού είναι; Στο δωμάτιο VIP;
Στο τμήμα;
Μήνυση για παρενόχληση; Σ' εσένα;
Παρεξήγηση έγινε, αλλά αποκτά ενδιαφέρον.
Ενδιαφέρον;
Οι δημοσιογράφοι καιροφυλακτούν έξω απ' το τμήμα.
Κι αν βγει στα κανάλια;
Δεν πειράζει.
Θα 'θελα να βγω σε κάποιο δελτίο.
Τι πήγες κι έκανες;
Για καλό και για κακό, θα πάρω το αφεντικό.
Κύριε Τζιν, κύριε Χαν!
Πόσο χαίρομαι που σας βλέπω εδώ πέρα.
Τι έγινε;
Ήταν εδώ κοντά και τον κάλεσα.
Είστε ευχαριστημένοι με όλα;
Γιονγκ-τε, δεν βλέπεις ότι δεν είναι καθόλου;
Δεν έχουν κορίτσια!
Ο κύριος Χαν είπε…
Κανένα πρόβλημα. Σας διάλεξα εγώ απ' αυτές που ξέρω.
Είναι πρώτο πράμα.
Έρχονται με αεροπλάνο.
Φεύγω εγώ. Τα λέμε.
Κιόλας; Ούτε ένα ποτό δεν ήπιες.
Πού πας; Τώρα ξεκινάει το βράδυ της Παρασκευής.
Θα ξεσαλώσουμε!
Εγώ θέλω την άνεσή μου.
Και δεν αντέχω ό,τι δεν μ' αρέσει.
Γι' αυτό είπα ότι θα κάνω κατάσταση…
Μάλλον ο κύριος Χαν θέλει να περνάει ήσυχα τον χρόνο του.
Έτσι λες; Άντρας είναι.
Δεν ξέρουμε τι κάνει όταν δεν βλέπουμε εμείς.
Καθίστε.
Ήθελα να είμαι η μόνη με αυτό το φόρεμα.
Μόνο τρία στη χώρα.
Ας μη συναντηθούμε.
Φυσικά και θα βγάλεις λεφτά.
Αλλά όταν φτάσεις τόσο ψηλά,
πώς λες να σου φέρεται ο κόσμος,
Δέχομαι την προσφορά σου.
Ποιο είναι το επόμενο βήμα;
Τι έγινε, Σουνγκ-χιοκ;
Γεια, Μιν-χιε.
Τι κάνεις εσύ εδώ;
Δεν το πιστεύω. Γι' αυτή με κάλεσες;
Κάθισε. Ας το συζητήσουμε.
Έλεος. Μιν-χιε.
Μιν-χιε.
Πας καλά; Δεν θα ερχόμουν αν το ήξερα.
Έτσι δουλεύεις εσύ;
Δέχτηκα πλήγμα απ' την Biniimom.
Σου ζήτησα να το διορθώσεις.
Γιατί έφερες τη Σο Α-ρι;
Γι' αυτό ακριβώς, εντάξει;
Να σας κάνουμε φίλες και να αλλάξουμε τα πράγματα.
Γιατί να γίνω φίλη με τη σκρόφα;
Τι δημόσια εικόνα έχεις;
Της αφοσιωμένης που όλες λατρεύουν.
Κάποιας που εκτιμά και φροντίζει τις φίλες της.
Πρέπει να γεμίσεις το κενό της Biniimom μετά απ' ό,τι έγινε.
Σκέψου το.
Μια παλιά κολλητή που εμφανίστηκε πάνω στην ώρα.
Είναι η καλύτερη λύση.
Δεν θέλω. Δεν είναι του επιπέδου μου.
Οι ακόλουθοί της.
Όπως ξέρεις,
δεν απέκτησε τόσους από μία εμφάνιση στον λογαριασμό σου.
Επομένως, η Σο Α-ρι έχει προοπτικές.
Αύριο έχεις εκδήλωση
και σε κράζουν ακόμα επειδή εγκατέλειψες την Biniimom.
Πες μου, έχεις καλύτερη ιδέα για να το διορθώσεις;
Ούτε κι εγώ πετώ απ' τη χαρά μου που θα το παίξουμε φίλες.
Αλλά…
αν επωφεληθούμε και οι δύο, γιατί να πεις όχι;
Ας αφήσουμε τις συγγνώμες.
Για δουλειά πρόκειται.
Ευχαριστώ πάρα πολύ!
Ευχαριστώ.
Κυρία Λι.
Είναι πολύ φανταχτερό;
Αυτό βγάζει μάτι ότι είναι μαϊμού!
Τόσο χάλια είναι;
Αυτή εδώ!
Μοιάζει πολύ με το πρωτότυπο.
Εγώ θα το καταλάβαινα. Φέρε.
Φεύγω.
Έτσι θα πας; Πάρε αυτήν τουλάχιστον!
Α-ρι, δεν μοιάζει καθόλου για μαϊμού. Πάρε την.
Μα γιατί…
Γιατί δεν…
Πάρ' την!
Όχι αυτήν…
Τι…
Κυκλοφορώ μόνο γνήσιες.
Θα σε σνομπάρουν!
Εντάξει, λοιπόν!
Τι ψηλομύτα.
Δεν ακούει κανέναν.
Μιν-χιε!
Ήρθα!
Γιου-ρανγκ, δεν χρειαζόταν να έρθεις. Σ' ευχαριστώ.
Άργησες. Πνιγόμαστε, δεν βλέπεις;
Συγγνώμη. Το μωρό έκλαιγε το πρωί.
Μιν-χιε, βγάζουμε φωτογραφία;
Φυσικά.
Ξέρεις τη Γιου-ρανγκ;
-Γεια. -Γεια.
-Βγαίνουμε όλες μαζί; -Ναι.
Ένα, δύο, τρία.
-Πώς σου φαίνεται; -Πολύ καλό.
Καλά να περάσετε.
Α-ρι, γεια! Έλα εδώ.
Ας βγούμε και μαζί φωτογραφία.
Κράτα αυτό. Η φίρμα μου.
Μας βγάζεις;
Η Σο Α-ρι;
Πάλι εδώ είναι.
Δεν πιστεύω να θέλει η Μιν-χιε να την κάνει μέλος της Λέσχης Γκαμπίν.
Δεν θα το επιτρέψω.
Την έβγαλες;
Πάμε.
Η Α-ρι έκανε τόσο δρόμο για το κατάστημά μου.
Να που ξαναβρισκόμαστε. Τι κάνετε;
Ήταν απίθανα σήμερα.
Το ήξερα. Το όνομά μου παραμένει δυνατό.
Μιν-χιε, πώς και κάλεσες πάλι την Α-ρι;
Τι εννοείς; Είμαστε κολλητές.
Ας μου το έλεγες. Δεν ήξερα ότι…
Γιατί;
Κοπελιά, όλα πρέπει να σ' τα λέω;
Τα βρήκατε, βλέπω.
Χαίρομαι. Με απασχολούσε εκείνη η μέρα.
Δεν ζήτησα καν συγγνώμη.
Συγγνώμη.
Γιατί ζητάτε…
Όποιος κι αν ήταν ο λόγος, σας κρυφάκουσα.
Όχι, μη ζητάτε συγγνώμη.
Επίσης, θέλω να σας ευχαριστήσω.
Για την τσάντα.
Ευχαριστώ που μου τη φέρατε.
Χάρηκα που σε είδα ξανά, Α-ρι.
Να τα ξαναπούμε.
Κυρία, σας καλούν.
Κύριε διευθυντή.
Ευχαριστώ που πήρατε.
Είσαι η Σο Α-ρι;
-Ορίστε; -Απ' τη μετάδοση της Μιν-χιε.
Σε ακολουθώ.
Ευχαριστώ.
Φίλη της Μιν-χιε;
Το 'ξερα! Είσαι πολύ στιλάτη. Δεν χορταίνω να σε βλέπω.
Τι μάρκα είναι;
Είναι άγνωστες μάρκες. Απ' το εμπορικό Ντονγκντεμούν Τζεπγιάνγκ.
-Εκείνη το αναδεικνύει. -Ναι.
-Το πέρασα για ακριβή μάρκα. -Κι εγώ.
Πού είναι το εμπορικό;
Καλύτερα τα φτηνά. Κι εγώ θέλω να μάθω.
Έτσι θα τα φορέσω κι εγώ.
Δεν έχει πολύ στιλ η Α-ρι;
Με χαλάει να είμαι με ωραιότερες,
αλλά τι να κάνω, λατρεύω τις φίλες μου.
Μιν-χιε, είσαι καλή φίλη.
Άλλη θα ζήλευε στη θέση σου.
-Βγάζουμε σέλφι; -Φυσικά.
Ευχαριστώ πολύ!
Ένα, δύο, τρία.
Άλλη μία.
Κι άλλη μία.
Ένα, δύο.
Τελευταία. Ένα, δύο.
Έτοιμες.
Πάω στην επόμενη εκδήλωση.
Κι εγώ.
Κάνουμε φιλανθρωπικό παζάρι το σαββατοκύριακο.
Το ξέρετε, σωστά;
Φυσικά. Το ίδρυμά σου το οργανώνει.
Τέσσερις μέρες διάλεγα τα ρούχα που θα φορέσω.
Τιμή μου που βρήκες χρόνο να έρθεις.
Κανένα πρόβλημα.
Λοιπόν…
Στο καλό!
-Τα λέμε. -Γεια.
-Τα λέμε. -Εντάξει.
Όχι εκεί. Ξεκίνα από πίσω.
Μπράβο για σήμερα…
Ούτε δική σου εκδήλωση να ήταν.
Άργησες για να κάνεις είσοδο;
Πήγαινε στο πάρκινγκ να βοηθήσεις με τα πράγματα.
-Ορίστε; -Να σου πω!
Μην τα κρατάς έτσι, θα τα χαλάσεις.
Τι κοιτάς; Είπα να πας στο πάρκινγκ.
Όχι έτσι.
Με το μαλακό, έλεος.
Τι είναι όλα αυτά;
Δώρα για τη Μιν-χιε. Απ' τους Insta-φίλους της.
Έφεραν δώρα; Για ν' αγοράσουν δεν ήρθαν;
Φυσικά, είδαν τη Μιν-χιε από κοντά.
Και τη Λέσχη Γκαμπίν επίσης.
Το θεωρούν τιμή τους.
"Τιμή";
Μη στέκεσαι, βοήθα λίγο. Είμαι πτώμα.
Εντάξει.
Λατρεύω την κολλητούλα μου.
Οι παιδικοί φίλοι είναι οι αληθινοί.
Πήγαινε στο πάρκινγκ να βοηθήσεις με τα πράγματα.
ΣΟ Α-ΡΙ 3.022 ΑΚΟΛΟΥΘΟΙ
ΕΙΜΑΙ ΠΕΡΗΦΑΝΗ ΓΙΑ ΣΕΝΑ, ΦΙΛΗ ΜΟΥ
ΛΑΤΡΕΥΩ Ο,ΤΙ ΦΟΡΑΣ
ΑΠΟ ΠΟΥ ΤΟ ΜΠΟΥΦΑΝ; ΤΙ ΜΑΡΚΑ Η ΤΣΑΝΤΑ;
Η ΜΠΛΟΥΖΑ; Η ΘΗΚΗ ΤΟΥ ΚΙΝΗΤΟΥ ΣΟΥ;
Α-ΡΙ, ΤΙ ΜΑΡΚΑ ΕΙΝΑΙ ΤΟ ΜΠΟΥΦΑΝ ΚΙ Η ΤΣΑΝΤΑ ΣΟΥ;
ΝΕΑ ΔΗΜΟΣΙΕΥΣΗ
Καταστήματα 102 και 304 στο Τζεπγιάνγκ.
Η τσάντα απ' το Χονγκντέ.
Μοναδικά αξεσουάρ στο Τσανγκτζόν-ντονγκ.
Θα τα ταγκάρω.
ΔΗΜΟΣΙΕΥΣΗ
ΔΗΜΟΣΙΕΥΤΗΚΕ
Η ΔΗΜΟΣΙΕΥΣΗ ΣΑΣ ΑΡΕΣΕΙ ΣΤΟΥΣ ΕΞΗΣ
ΕΥΧΑΡΙΣΤΟΥΜΕ! ΠΕΣ ΜΑΣ ΚΑΙ ΓΙΑ ΑΛΛΑ ΡΟΥΧΑ ΣΟΥ!
Η _BBBFAMOUS ΣΧΟΛΙΑΣΕ
ΑΚΟΛΟΥΘΗΣΤΕ ΚΙ ΕΣΕΙΣ
Πρόσεχε!
Ένα, δύο, τρία!
Ξέρεις τι παζάρι είναι, έτσι;
Επιχειρηματίες και διάσημες θα δωρίσουν τα πράγματά τους.
Ακριβές μάρκες τόσο φτηνά.
Μπαίνεις μόνο με πρόσκληση.
Το ξέρω. Πώς υπάρχει κάτι τέτοιο;
Είμαι πολύ ενθουσιασμένη για σένα.
Πολύ κυριλέ!
Λες ν' αγοράσουν τα πράγματά μου;
Παζάρι είναι. Τα πάντα αγοράζουν.
Ας πάρουμε ταξί να τα κουβαλήσουμε.
17ο ΦΙΛΑΝΘΡΩΠΙΚΟ ΠΑΖΑΡΙ
Καλώς ήρθατε.
Μπορούμε να φύγουμε νωρίς, έτσι;
Φυσικά, είστε πολυάσχολη.
Ο Τζουν-κιουνγκ;
Η εταιρεία του έκανε μεγάλη δωρεά.
Έπρεπε να έρθει. Δημόσιες σχέσεις κάνει.
Θα 'χει δουλειά. Αρκεί αυτό που έκανε.
Κι αυτό δουλειά είναι.
Εγώ είμαι. Πού είσαι;
Στη δουλειά;
Όχι, δεν μπορώ. Γι' αυτό δεν μπορώ να έρθω.
Τα λέμε σπίτι.
Η μητέρα μου. Της είπα ότι είμαι εδώ. Δεν με πίστεψε.
Πού φτάναμε;
Σωστά.
Πώς κι ήρθατε αυτοπροσώπως;
Θέλω να πω, έχετε τόσους δικηγόρους στο νομικό τμήμα…
Λόγω της καταγγέλλουσας, της κυρίας Σο Α-ρι.
Θα μας παίρνατε κατάθεση σήμερα. Ήρθα για να τη δω.
Πολύ κρίμα.
Άδικα ήρθατε, τότε.
Εδώ έχουμε σεξουαλική παρενόχληση.
Αν το θύμα αρνηθεί, αλλάζουμε τη διαδικασία.
Η κυρία Σο Α-ρι υπέβαλε γραπτή κατάθεση.
Δεν θα έρθει;
Ευχαριστώ.
Κοίτα!
Η Α-ρι έκανε επιτυχία!
Πάμε.
Δες εδώ πολυτέλεια. Είναι απίστευτο.
Τι μακρύς διάδρομος!
Τι έγινε; Άρχισε κιόλας;
Στις πέντε δεν άρχιζε;
Έτσι είπε η Μιν-χιε.
Ας βιαστούμε.
-Ευχαριστώ. -Μπράβο.
Α-ρι;
Χαίρετε.
Στις πέντε δεν ήταν το παζάρι;
Έτσι είπε η Μιν-χιε. Να φέρω τα πράγματα ως τις πέντε.
Δηλαδή, έφερες και δικά σου πράγματα;
Αργήσαμε;
Να φύγουμε;
Μη μου λες τέτοια! Τόσο κόπο κάναμε να το κουβαλήσουμε!
Έλα μέσα, Α-ρι. Κάποιον πάγκο θα σου βρούμε.
Ευχαριστούμε!
Είναι απίθανο!
Φοβερό!
Δεν παίζεται το παζάρι! Θα τρελαθώ!
Δεν το πιστεύω!
Είναι όλα μάρκες!
-Γεια σας. -Καλά να περάσετε.
Έχουν όλες τις γνωστές μάρκες!
Απίστευτο!
Κάνεις λίγο χώρο εδώ;
Μάλιστα.
-Χρησιμοποίησε αυτό. -Εντάξει.
Τζονγκ-σουν, περίμενε.
Σι-χιον.
Μάλλον καλύτερα να πηγαίνω…
Όχι, δεν πειράζει.
Σο Α-ρι!
Τι κάνεις εδώ;
Δεν το πιστεύω.
Νόμιζες ότι σου είπα στις πέντε για να συμμετάσχεις;
Εννοούσα να βοηθήσεις μετά με το μάζεμα.
Τι θα πουλήσεις εσύ;
Είναι "μη μάρκες";
Σίγουρα κάτι το διαφορετικό.
Πόσο τα δίνεις;
Α-ρι, εδώ δωρίζονται μόνο γνωστές μάρκες.
Τι σου 'ρθε και τα έφερες;
Όχι, δεχόμαστε όλες τις προσφορές. Αυτός είναι ο σκοπός.
Σι-χιον.
Να φέρει προϊόντα του επιπέδου μας.
Τι ντροπή.
Τι θα πουν για μας;
Τσε-χι, σταμάτα.
Συγγνώμη. Αλλά δεν χρειάζεται να μιλάς έτσι.
Έχουμε και τσάντες απ' όταν η Α-ρι ήταν πλ…
Όχι, Τζονγκ-σουν.
Πάμε να φύγουμε.
Γιατί; Δεν είδες…
Δεν μ' άκουσες;
Φεύγουμε, είπα.
Συγγνώμη για την αναστάτωση.
Α-ρι, πού πας;
Όχι, Α-ρι!
Τι θα κάνουμε, Μιν-χιε;
Ήταν ανάγκη να το κάνει εδώ; Τι ντροπή.
Κι απορούσα γιατί με έστησες. Εδώ είχες να έρθεις;
Σι-χιον, ο Τζουν-κιουνγκ δεν είναι;
Μάλλον χρειάζεσαι βοήθεια.
Ή κάνω λάθος;
Ο Χαν Τζουν-κιουνγκ; Ο πρόεδρος των The Hue Cosmetics;
Ναι!
Μα πώς γίνεται να ξέρει την Α-ρι;
Αποκλείεται. Εδώ εγώ τον βλέπω για πρώτη φορά.
Δεν το πιστεύω. Θα μου φύγει το μυαλό!
Από πού ξέρεις τον Χαν Τζουν-κιουνγκ;
Άντε, πες μου! Μη με σκας!
Γιατί δεν μου λες;
Ο κύριος Χαν είπε να σας πάω σπίτι.
Διεύθυνση;
Θα τα παίξω!
Λέγε, πού τη γνώρισες;
Είπα, πώς ξέρεις εσύ κάποια σαν τη Σο Α-ρι;
Θες κρασί;
Μην αλλάζεις θέμα.
Άντε, λέγε!
Από πότε την ξέρεις;
Σι-χιον, εδώ είμαστε.
Πάει καιρός.
Ναι.
Ομόρφυνες.
Σι-χιον, εσύ ήξερες ότι γνώριζε τη Σο Α-ρι;
Λέει ότι ήρθε για να τη δει!
Πώς ήξερες πού…
Απ' το Instagram.
Έκανα λογαριασμό για να επικοινωνήσω.
Οι δημοσιεύσεις σου αποκάλυψαν πού είσαι.
Ο πρόεδρος της The Hue Cosmetics.
Γιατί κάποιος σαν εκείνον…
9.124 ΑΚΟΛΟΥΘΟΙ
#ΙΔΡΥΜΑ_ΧΕΟΥΜ #17ο ΠΑΖΑΡΙ
ΠΟΣΟ ΧΑΛΑΡΗ
ΠΟΣΟ ΑΝΩΤΕΡΗ
ΘΑΥΜΑΖΩ ΤΗΝ Α-ΡΙ
ΕΞΩΠΡΑΓΜΑΤΙΚΗ ΟΜΟΡΦΙΑ
Να φέρει προϊόντα του επιπέδου μας.
-Τι ντροπή… -Πουλάει προϊόντα αυτή;
-Η ψευτοσπουδαγμένη; -Ψευτοσπουδαγμένη!
Φυσικά, είδαν τη Μιν-χιε από κοντά.
Και τη Λέσχη Γκαμπίν επίσης. Το θεωρούν τιμή τους.
Είναι ένα τίποτα! Εγώ την έκανα σπουδαία.
Τι είπε; Θα ξεμπροστιάσει τον κόσμο μας;
Το κοινό της μετάδοσης αυξάνεται.
Με ρωτάνε αν είναι αλήθεια, Μιν-χιε.
Παλιοσκρόφα.
Με ξεζουμίζει ακόμα κι απ' τον τάφο!
Μιν-χιε, είναι σίγουρα νεκρή; Ίσως να ζει τελικά.
Αποκλείεται.
Μα η ζωντανή μετάδοση…
Κυρία Ο!
Η κυρία Ο Μιν-χιε;
Επιθεωρητής Τζανγκ Χιον-σου.
Σι-χιον!
Θα το καταγγείλεις; Τρελάθηκες;
Η Α-ρι επέστρεψε. Πρέπει να μάθουμε τι συνέβη.
Όχι! Αυτή η σκρόφα είναι νεκρή!
Σι-χιον, σίγουρα είναι φτιαχτά όλα.
Καλά λέει.
Εσύ ξέρεις πόσο καλή είναι στα ψέματα η Σο Α-ρι.
Ξέχασες, Σι-χιον;
Δεν την έφερε μόνο σ' εμάς, το ξέχασες;
Την κάλυψες και στο τέλος το πλήρωσες!
Γνωρίζετε την κυρία Σο Α-ρι;
Πριν τον θάνατό της…
Μάλλον δεν ξέρουμε αν είναι ζωντανή ή νεκρή πια.
Είχατε καλές σχέσεις τότε.
Μιν-χιε.
Κάθε πληροφορία βοηθάει.
Αν ξέρετε κάτι για την κυρία Σο Α-ρι…
Για τη Σο Α-ρι…
Καλές σχέσεις, είπατε;
Ρωτήστε με. Δεν έχω να κρύψω τίποτα.
Ναι, ξέρω πολύ καλά τη Σο Α-ρι.
Ήταν ένα σκουπίδι,
με τόση φιλοδοξία και ζήλια, που θα έκανε τα πάντα.
Μιν-χιε, σταμάτα. Τι κάνεις;
Άσε με! Ψέματα λέω;
Φτύσαμε όλοι αίμα εξαιτίας της!
Πώς κάνει ζωντανή μετάδοση μια νεκρή;
Ποιος ξέρει!
Εγώ ξέρω μόνο πως κοροϊδεύει τους πάντες
κι ότι πάτησε στις πλάτες όλων για να φτάσει εκεί που είναι σήμερα!
Σωστά.
Ίσως να έκανα κάτι τέτοιο.
Ξέρετε για εκείνο το περιστατικό.
Την περιβόητη "Βόμβα της Σο Α-ρι".
Η δημοσίευσή μου εκείνο το βράδυ που συγκλόνισε όλα τα σόσιαλ.
ΠΡΙΓΚΙΠΙΣΣΑ Α-ΡΙ ΑΛΗΘΙΝΗ ΚΟΥΚΛΑ!
Τι είναι αυτό;
-Ποιο; -Το κινητό μου.
Πού είναι το κινητό μου;
Η μαλακισμένη Σο Α-ρι. Τι πόλεμο θέλει ν' αρχίσει;
Παιδιά, δεν μου αρέσουν τα λάικ.
"Είσαι όμορφη, πριγκίπισσα, το ίνδαλμά μου".
Μην τα λέτε αυτά για μένα.
Αντίθετα με κάποιους άλλους,
εγώ δεν χρειάζομαι
"έναν στρατό από σκυλάκια" στη ζωή μου.
Θα ρωτήσω εσάς.
Τι το φοβερό έχουμε
που προθυμοποιείστε να γίνετε τα σκυλάκια μας;
Δεν είστε κατώτεροί μας.
Ευχαριστώ, αλλά δεν θα πάρω.
Σας παρακαλώ, κάντε τα σχόλια που θα κάνατε για μένα
σε άλλες "πριγκίπισσες" που ψοφάνε γι' αυτά.
ΔΗΜΟΣΙΕΥΤΗΚΕ
ΠΟΙΑ ΝΟΜΙΖΕΙΣ ΠΩΣ ΕΙΣΑΙ;
ΔΕΝ ΕΧΕΙΣ ΤΟ ΔΙΚΑΙΩΜΑ.
ΕΠΙΤΙΘΕΤΑΙ ΣΤΙΣ ΓΚΑΜΠΙΝ
ΤΙ ΔΙΑΟΛΟ ΛΕΕΙ;
Υποτιτλισμός: Κατερίνα Περδικάκη